CELEX: 32015D1027(02)
Language: bg
Date: 2015-10-26 00:00:00
Title: Решение на Комисията от 26 октомври 2015 година за признаване на Министерството на риболова, лова и селското стопанство на Гренландия в съответствие с член 3 от Регламент за изпълнение (ЕС) 2015/1850 на Комисията за определяне на подробни правила за прилагането на Регламент (ЕО) № 1007/2009 на Европейския парламент и на Съвета относно търговията с тюленови продукти

27.10.2015   
            
            
               BG
            
            
               Официален вестник на Европейския съюз
            
            
               C 355/6
            
         РЕШЕНИЕ НА КОМИСИЯТА
   от 26 октомври 2015 година
   за признаване на Министерството на риболова, лова и селското стопанство на Гренландия в съответствие с член 3 от Регламент за изпълнение (ЕС) 2015/1850 на Комисията за определяне на подробни правила за прилагането на Регламент (ЕО) № 1007/2009 на Европейския парламент и на Съвета относно търговията с тюленови продукти
   (2015/C 355/05)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент за изпълнение (ЕС) 2015/1850 на Комисията от 13 октомври 2015 г. за определяне на подробни правила за прилагането на Регламент (ЕО) № 1007/2009 на Европейския парламент и на Съвета относно търговията с тюленови продукти (1), и по специално член 3, параграф 1 от него,
   като има предвид, че:
   
               (1)
            
            
               В Регламент (ЕС) № 737/2010 на Комисията (2) се определят условията, при които тюленови продукти, получени от лов, провеждан от инуитските или други коренни общности, и тюленови продукти, получени от управление на морски ресурси, могат да бъдат пуснати на пазара на ЕС.
            
         
               (2)
            
            
               Пускането на пазара на такива продукти трябва да бъде придружено от документ от съответния компетентен орган, който удостоверява, че са изпълнени условията, предвидени в Регламент (ЕС) № 737/2010.
            
         
               (3)
            
            
               На 25 април 2013 г. Комисията прие решение (3), с което се признава Министерството на риболова, лова и селското стопанство на Гренландия в съответствие с член 6 от Регламент (ЕС) № 737/2010.
            
         
               (4)
            
            
               С Регламент (ЕС) 2015/1775 на Европейския парламент и на Съвета (4) се изменя член 3 от Регламент (ЕО) № 1007/2009 на Европейския парламент и на Съвета (5), в който се определят условията, при които тюленови продукти, получени от лов, провеждан от инуитските или други коренни общности, могат да бъдат пуснати на пазара на Съюза.
            
         
               (5)
            
            
               С Регламент (ЕС) 2015/1775 се отменя Регламент (ЕС) № 737/2010, считано от датата на влизане в сила на Регламент за изпълнение (ЕС) 2015/1850.
            
         
               (6)
            
            
               На 28 септември 2015 г. Комисията получи искане, придружено от удостоверяващи документи, от страна на Министерството на риболова, лова и селското стопанство на Гренландия с дата 24 септември, да бъде наново признато като компетентен орган в контекста на измененията на член 3 от Регламент (ЕО) № 1007/2009.
            
         
               (7)
            
            
               Комисията, след като извърши оценка на придружаващите документи, за да определи дали са изпълнени изискванията за признаване на органите съгласно Регламент за изпълнение (ЕС) 2015/1850 с оглед на изменението на член 3 от Регламент (ЕО) № 1007/2009, се увери, че Министерството на риболова, лова и селското стопанство на Гренландия изпълнява изискванията по член 3, параграф 1, букви б) и д) от Регламент за изпълнение (ЕС) 2015/1850.
            
         
               (8)
            
            
               Следователно искането на Министерството на риболова, лова и селското стопанство на Гренландия да бъде включено в списъка на признатите органи следва да бъде удовлетворено,
            
         ПРИЕ НАСТОЯЩОТО РЕШЕНИЕ:
   Член 1
   Министерството на риболова, лова и селското стопанство на Гренландия се признава в съответствие с член 3 от Регламент за изпълнение (ЕС) 2015/1850.
   Член 2
   Генералният директор на Генерална дирекция „Околна среда“ е инструктиран да предприеме необходимите действия за уведомяване на заявителя за това решение и за незабавното публикуване на съдържанието на решението на уебсайта на Комисията.
   
      Съставено в Брюксел на 26 октомври 2015 година.
      
         
            За Комисията
         
         Karmenu VELLA
         
            Член на Комисията
         
      
   
   
      (1)  ОВ L 271, 16.10.2015 г., стр. 1.
   
      (2)  Регламент (ЕС) № 737/2010 на Комисията от 10 август 2010 г. за определяне на подробни правила за прилагането на Регламент (ЕО) № 1007/2009 на Европейския парламент и на Съвета относно търговията с тюленови продукти (ОВ L 216, 17.8.2010 г., стр. 1).
   
      (3)  http://ec.europa.eu/environment/biodiversity/animal_welfare/seals/pdf/2013_2277_en.pdf.
   
      (4)  Регламент (ЕС) 2015/1775 на Европейския парламент и на Съвета от 6 октомври 2015 г. за изменение на Регламент (ЕО) № 1007/2009 относно търговията с тюленови продукти и за отмяна на Регламент (ЕС) № 737/2010 на Комисията (ОВ L 262, 7.10.2015 г., стр. 1).
   
      (5)  Регламент (ЕО) № 1007/2009 на Европейския парламент и на Съвета от 16 септември 2009 г. относно търговията с тюленови продукти (ОВ L 286, 31.10.2009 г., стр. 36).